Μιγιάτ Γκατσίνοβιτς

Ο Μιγιάτ Γκατσίνοβιτς (, γενν. 8 Φεβρουαρίου 1995) είναι Σέρβος επαγγελματίας ποδοσφαιριστής, ο οποίος αγωνίζεται ως μέσος για την ΑΕΚ.

 Σταδιοδρομία σε συλλόγους 

 Βοϊβοντίνα 
Ο Γκατσίνοβιτς γεννήθηκε στο Νόβι Σαντ ενώ ο πατέρας του, Βλάντιμιρ, έπαιζε για την ΟΦΚ Μπέτσεϊ 1918. Η οικογένειά του κατάγεται από το Τρεμπίνιε της Βοσνίας και Ερζεγοβίνης, όπου ο Γκατσίνοβιτς επέστρεψε όταν ο πατέρας του τελείωσε την καριέρα του. Ξεκίνησε να παίζει ποδόσφαιρο στην ΦΚ Λέοταρ, πριν ενταχθεί στην ακαδημία νέων της Βοϊβοντίνα Νόβι Σαντ. Έκανε το ντεμπούτο του στην πρώτη ομάδα στις 19 Μαρτίου 2013, μπαίνοντας ως αλλαγή σε μια εντός έδρας νίκη με 3-0 επί της ΦΚ Ντόνι Σρεμ. Στις 18 Μαΐου 2013, σημείωσε το πρώτο του γκολ για την πρώτη ομάδα σε μια εντός έδρας νίκη πρωταθλήματος με 3–2 επί της Ραντνίτσκι Νις.

Αφού είχε ήδη καθιερώσει τη θέση του στην αρχική ενδεκάδα, ο Γκατσίνοβιτς βοήθησε τη Βοϊβοντίνα να κερδίσει το Κύπελλο Σερβίας 2013–14 στην εκατονταετηρίδα του συλλόγου. Ορίστηκε αρχηγός της ομάδας στις αρχές του 2015, και τελικά έγινε ο πρώτος σκόρερ της στο πρωτάθλημα τη σεζόν 2014–15, σημειώνοντας 11 γκολ.

 Άιντραχτ Φρανκφούρτης 
Το καλοκαίρι του 2015, ο Γκατσίνοβιτς μετακόμισε στη Γερμανία, όπου υπέγραψε με την Άιντραχτ Φραγκφούρτης. Έκανε το επίσημο ντεμπούτο του για τον σύλλογο στις 28 Νοεμβρίου 2015, παίζοντας και τα 90 λεπτά σε μια εκτός έδρας ήττα για το πρωτάθλημα με 1–2 εναντίον της 1. ΦΣΦ Μάιντς 05. Στις 19 Μαΐου 2016, ο Γκατσίνοβιτς σημείωσε το γκολ της ισοφάρισης στον πρώτο αγώνα των πλέι οφ για τον υποβιβασμό της Μπούντεσλγικα 2015-16 εναντίον της Νυρεμβέργης, πριν δώσει ασίστ για το μοναδικό γκολ στον επαναληπτικό εκτός έδρας αγώνα, για να κρατήσει την ομάδα του στην πρώτη κατηγορία.

 Χόφενχαϊμ 
Στις 4 Αυγούστου 2020, ο Γκατσίνοβιτς υπέγραψε στη Χόφενχαϊμ 1899 ως μέρος μιας συμφωνίας ανταλλαγής, με τον Στέφεν Τσούμπερ να πηγαίνει στη Φρανκφούρτη. Υπέγραψε 4ετές συμβόλαιο.

 Παναθηναϊκός (δανεισμός) 
Στις 31 Ιανουαρίου 2022, στην τελευταία ημέρα της χειμερινής μεταγραφικής περιόδου, ο Παναθηναϊκός ολοκλήρωσε το δανεισμό του Γκατσίνοβιτς, μέχρι το καλοκαίρι του 2022.

 ΑΕΚ 
Στις 28 Ιουνίου 2022, ο Γκατσίνοβιτς υπέγραψε συμβόλαιο 4 ετών με την ΑΕΚ. Στις 3 Οκτωβρίου 2022, έγινε ο πρώτος παίκτης που σκοράρει στο νέο γήπεδο της ΑΕΚ, ανοίγοντας το σκορ της νικηφόρας αναμέτρησης με 4-1 επί του Ιωνικού στο πρώτο παιχνίδι που διεξήχθη σε αυτό το γήπεδο. Στο τέλος της σεζόν 2022-23, κατέκτησε το πρωτάθλημα και το κύπελλο με την ΑΕΚ, συνεισφέροντας 9 γκολ σε 35 συμμετοχές.

Στις 21 Σεπτεμβρίου 2023, ο Γκατσίνοβιτς σκόραρε στην εκτός έδρας νίκη της ομάδας του επί της Μπράιτον με 3-2 στα πλαίσια της πρώτης αγωνιστικής της φάσης των ομίλων του Γιουρόπα Λιγκ. 

 Εθνική ομάδα 
Ο Γκατσίνοβιτς έπαιξε για τη Βοσνία και Ερζεγοβίνη στο επίπεδο Κ17, πριν επιλέξει τελικά να εκπροσωπήσει τη Σερβία στο επίπεδο Κ19. Ήταν μέλος της ομάδας που κέρδισε το Ευρωπαϊκό Πρωτάθλημα Κ19 το 2013. Επιπλέον, ο Γκατσίνοβιτς πέτυχε την ισοφάριση απέναντι στην Πορτογαλία στο 85ο λεπτό του ημιτελικού. Εμφανίστηκε επίσης στο Ευρωπαϊκό Πρωτάθλημα Κ19 του 2014.

Στη συνέχεια, εκπροσώπησε τη Σερβία στο Παγκόσμιο Κύπελλο Κ20 του 2015, κερδίζοντας το χρυσό μετάλλιο.

Έκανε το ντεμπούτο του για την εθνική ανδρών στις 24 Μαρτίου 2017 εναντίον της Γεωργίας, αντικαθιστώντας τον Φίλιπ Κόστιτς στο 81ο λεπτό και σημείωσε το τρίτο γκολ για τη Σερβία στο 86ο λεπτό. Τον Μάιο του 2018 βρέθηκε στην προκριματική ομάδα της Σερβίας για το Παγκόσμιο Κύπελλο του 2018 στη Ρωσία, αλλά δεν επιλέχθηκε για την τελική αποστολή.

Ο Γκατσίνοβιτς βρισκόταν στην τελική αποστολή της Εθνικής Σερβίας για το Ευρωπαϊκό Πρωτάθλημα του 2024. Αγωνίστηκε στο παιχνίδι της χώρας του απέναντι στην Εθνική Σλοβενίας για την φάση των ομίλων. 

 Διακρίσεις 

 Συλλογικές 
Βοϊβοντίνα

 Κύπελλο Σερβίας: 2013–14

Άιντραχτ Φρανκφούρτης

 Κύπελλο Γερμανίας: 2017–18

Παναθηναϊκός

 Κύπελλο Ελλάδας: 2021–22

ΑΕΚ

 Πρωτάθλημα Ελλάδας: 2022-23
 Κύπελλο Ελλάδας: 2022-23

 Διεθνείς 
Σερβία

 Ευρωπαϊκό Πρωτάθλημα Κ19: 2013
 Παγκόσμιο Κύπελλο Κ20: 2015

 Ατομικές 

 Ομάδα της Χρονιάς στο Πρωτάθλημα Σερβίας: 2013–14, 2014–15

 Τάγματα

 Μετάλλιο της Αξίας (Σερβική Δημοκρατία της Βοσνίας)

 Παραπομπές 

 Εξωτερικοί σύνδεσμοι 




 Προφίλ στο Transfermarkt.com

Κατηγορία:Σέρβοι ποδοσφαιριστές
Κατηγορία:Βόσνιοι ποδοσφαιριστές
Κατηγορία:Μέσοι ποδοσφαιριστές
Κατηγορία:Σερβοβόσνιοι
Κατηγορία:Ποδοσφαιριστές Εθνικής Βοσνίας και Ερζεγοβίνης Κ17
Κατηγορία:Ποδοσφαιριστές Εθνικής Σερβίας Κ18
Κατηγορία:Ποδοσφαιριστές Εθνικής Σερβίας Κ19
Κατηγορία:Ποδοσφαιριστές Εθνικής Σερβίας Κ20
Κατηγορία:Ποδοσφαιριστές Εθνικής Σερβίας Κ21
Κατηγορία:Ποδοσφαιριστές Εθνικής Σερβίας
Κατηγορία:Ποδοσφαιριστές Βοϊβοντίνα Νόβι Σαντ
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Σέρβοι ποδοσφαιριστές στο εξωτερικό
Κατηγορία:Ποδοσφαιριστές Χόφενχαϊμ 1899
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Ευρωπαϊκού Πρωταθλήματος 2024